Държавен вестник, бр. 11, 2023 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  11
Чл. 12. В СУНИ се поддържа пълен запис 
на извършените от потребителите електронни 
изявления и изпратените документи в съот­
ветния модул на СУНИ. Записът се приема 
за достатъчно доказателство за авторството, 
вида и времето на всяко извършено изявление 
и изпратен документ.
Г л а в а  ч е т в ъ р т а
ИЗИСКВАНИЯ ОТНОСНО ПРИЕМАНЕ­
ТО И ИЗПРАЩАНЕТО НА ЕЛЕКТРОННИ 
ДОКУМЕНТИ И ИЗЯВЛЕНИЯ
Чл. 13. (1) Електронният документ се счита 
за получен от съответния административен 
орган по чл. 1, т. 3, кандидат или получател 
на помощ/финансиране с постъпването му 
в СУНИ.
(2) Изпращането на електронни документи 
и изявление до кандидатите и получателите на 
помощ/финансиране за нуждите на воденето 
на производствата от административен орган 
по чл. 1, т. 3 се осъществява само чрез СУНИ.
(3) Кандидатите и получателите на помощ/
финансиране приемат да получават всички 
съобщения от административните органи по 
чл. 1, т. 3, свързани с воденето на производ­
ствата по чл. 3, само в СУНИ.
(4) Съобщаването на електронни документи 
от административните органи по чл. 1, т. 3 на 
кандидатите и получателите на помощ/финан­
сиране се осъществява посредством СУНИ.
(5) Съгласието на кандидатите и получа­
телите на помощ/финансиране за приемане 
на електронни изявления и за приложимия 
ред за съобщаване по ал. 3 и 4 се приема за 
дадено с подаването на формуляра за канди­
датстване посредством СУНИ.
Чл. 14. Самоличността на подаващия при 
подаване на документ и/или изявление по 
електронен път се удостоверява посредством 
съпоставяне на името на подаващия, посочен в 
документа, и името на автора, съдържащо се в 
удостоверението за квалифициран електронен 
подпис и/или асоциираните такива с потре­
бителското име и парола за достъп до СУНИ.
Чл. 15. (1) Получателят на помощ/финан­
сиране е длъжен да съобщи на съответния 
административен орган по чл. 1, т. 3 всички 
промени в заявените обстоятелства относно 
представителната власт със съгласието му за 
приемане на електронни изявления и адрес 
на електронна поща. Промяната има действие 
след писмено потвърждение от администра­
тивния орган в СУНИ.
(2) Кандидатът може да променя адреса 
на електронна поща, чрез който е подадено 
проектното предложение, след подаване на 
заявление по образец съгласно утвърдена 
Процедура за управление на потребителските 
профили в СУНИ от директора на дирекция 
„Централно координационно звено“ в адми­
нистрацията на Министерския съвет.
Г л а в а  п е т а
КАНДИДАТСТВАНЕ ЗА ПОЛУЧАВАНЕ 
НА ФИНАНСОВА ПОМОЩ
Раздел I
Регистрация на кандидатите в СУНИ
Чл. 16. Кандидатстването за получаване на 
финансова помощ чрез СУНИ се извършва 
единствено на интернет адрес: https://enims.
egov.bg. За подаване на проектно предложение 
е необходимо използването на квалифициран 
електронен подпис.
Чл. 17. (1) Всички текущо отворени за 
кандидатстване схеми/процедури за предоста­
вяне на безвъзмездни средства по програми, 
финансирани със средства от държавния бю­
джет, публикуваните за тях насоки, въпроси и 
отговори и други документи за кандидатстване 
са видими и за нерегистрирани потребители 
в СУНИ.
(2) Създаване, преглед и редакция на елек­
тронни формуляри са възможни единствено 
във и чрез СУНИ. Регистриран потребител 
в СУНИ може:
1. да създаде и попълни електронен фор­
муляр за кандидатстване;
2. да опише и приложи към формуляра 
всички допълнителни документи;
3. да зареди в СУНИ електронен фор­
муляр за кандидатстване, изготвен от друг 
потребител;
4. да подаде проектното предложение.
Чл. 18. Достоверността и коректното въ­
веждане на цялата информация и всички данни 
относно съответното проектно предложение 
е отговорност на кандидата.
Раздел II
Подаване на проектно предложение посред­
ством СУНИ
Чл. 19. (1) Електронен формуляр за кан­
дидатстване може да бъде създаден само от 
регистриран потребител.
(2) Формулярът за кандидатстване е достъ­
пен и видим в СУНИ чрез съответния профил, 
от който е създаден.
(3) След като формулярът е попълнен, 
прикачени са всички приложения към него 
и е подписан надлежно, за да се счита за по­
дадено проектното предложение, следва да се 
премине към подаване на проектното предло­
жение. Системата генерира файл с уникално 
наименование (проектното предложение).
Чл. 20. (1) В последната секция на формуля­
ра се прикачват всички приложения към него, 
посочени в Насоките за кандидатстване по 
конкретната схема/процедура за предоставяне 
на безвъзмездни средства по програми, фи­
нансирани със средства от държавния бюджет.
(2) Пълното и точно съответствие на сне­
тите електронни образи от документите се 
удостоверява чрез подписването с КЕП на 
формуляра в СУНИ.